આજનો વિદ્યાર્થી વર્ષો પહેલાંનો કોર્સ ભણે છે. તેથી વર્તમાન પ્રવાહોથી તેને વાકેફ કરવા માટે ઉદ્યોગોમાં જ તેને શિક્ષણ મળે તેવી વ્યવસ્થા પણ કરી શકાય. જે-તે ઉદ્યોગ પોતાને જરૃરી એવા કોર્સ માટે આઇ.ટી.આઇ. ચલાવે, તેના જ નિષ્ણાતો ભણાવે, તેમની કંપનીમાં જ વિદ્યાર્થી પ્રાયોગિક શિક્ષણ મેળવે અને તેની પરીક્ષા યુનિવર્સિટી લે. જો આવું માળખું ગોઠવાય તો કૌશલ્યવાળા વિદ્યાર્થીઓ સ્થાનિકેથી જ મળી શકે.